Diari Oficial de la Generalitat Valenciana


Sumari del DOGV 8972, del 10-12-2020 (2020/10302)

RESOLUCIÓ de 2 de desembre de 2020, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial d'Educadores i Educadors Socials de la Comunitat Valenciana i es disposa la publicació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8972

Data del DOGV
:   10-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10349


Data del document
:   02-12-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 2 de desembre de 2020, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial d'Educadores i Educadors Socials de la Comunitat Valenciana i es disposa la publicació. [2020/10904]  
Fets  
Primer. La secretària del Col·legi Oficial d'Educadores i Educadors Socials de la Comunitat Valenciana va presentar, en data 12 de novembre de 2020, la sol·licitud d'inscripció de la modificació parcial dels Estatuts del Col·legi Oficial d'Educadores i Educadors Socials de la Comunitat Valenciana en el Registre de Col·legis professionals i de Consells Valencians de Col·legis Professionals de la Comunitat Valenciana, en compliment del que s'estableix en l'article 11 de la Llei 6/1997, de 4 de desembre de, consells i col·legis professionals de la Comunitat Valenciana.  
Segon. Els actuals Estatuts del Col·legi Oficial d'Educadores i Educadors Socials de la Comunitat Valenciana van ser inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana per la resolució de 4 de setembre de 2019, de la directora general de Modernització i Relacions amb l'Administració de Justícia (DOGV 19.09.2019).  
En data 25 de setembre de 2020, l'Assemblea General Ordinària del Col·legi va aprovar la modificació que es conté en aquesta resolució.  
  
Tercer. La modificació estatutària la inscripció de la qual se sol·licita, es refereix als articles següents:  
Article 9, el qual queda redactat del tenor següent:  
«Article 9. Funcions  
Per al compliment de les seues finalitats, el Col·legi exercirà les funcions següents:  
a) Totes les funcions que redunden en benefici de la protecció dels interessos de les persones destinatàries dels serveis dels i les col·legiades.  
b) Exercir totes les funcions que els siguen encomanades per l'Administració i col·laborar amb aquesta mitjançant la realització d'estudis, emissió d'informes, elaboració d'estadístiques i altres activitats relacionades amb les seues finalitats que puguen ser-los sol·licitades o acorden formular per iniciativa pròpia.  
c) Exercir la representació que establisquen les lleis per al compliment de les seues finalitats.  
d) Participar en els consells o organismes consultius de l'Administració en la matèria de competència de cadascuna de les professions.  
e) Estar representats en els patronats universitaris.  
f) Participar en l'elaboració dels plans d'estudi i informar sobre les normes d'organització dels centres docents corresponents a les professions respectives, mantindre permanent contacte amb aquests i preparar la informació necessària per a facilitar l'accés a la vida professional dels nous i de les noves professionals.  
g) Exercir en el seu àmbit la representació i defensa de la professió davant l'Administració, les institucions, els tribunals, les entitats i els particulars, amb legitimació per a ser part en tots els litigis que afecten els interessos professionals i exercitar el dret de petició, d'acord amb la llei.  
h) Facilitar als tribunals, d'acord amb les lleis, la relació de persones col·legiades que pogueren ser requerides per a intervindre en el peritatge per als assumptes judicials o convindre'n la designació, segons siga procedent.  
i) Ordenar en l'àmbit de la seua competència l'activitat professional del col·lectiu col·legial, vetlant per l'ètica i dignitat professional i pel respecte degut als drets dels i de les particulars i exercir la facultat disciplinària en l'ordre professional i col·legial.  
j) Organitzar activitats i serveis comuns d'interés per als col·legiats i les col·legiades, de caràcter professional, formatiu, cultural, assistencial i de previsió i altres anàlegs, i proveir al sosteniment econòmic mitjançant els mitjans necessaris.  
k) Procurar l'harmonia i la col·laboració entre les persones col·legiades, i impedir la competència deslleial entre aquestes.  
l) Adoptar les mesures conduents a evitar l'intrusisme professional.  
  
m) Intervindre, en via de conciliació o arbitratge, en les qüestions que, per motius professionals, se susciten entre els col·legiats i les col·legiades.  
n) Resoldre per laude, a instàncies de les parts interessades, les discrepàncies que puguen sorgir sobre el compliment de les obligacions que dimanen dels treballs realitzats per les persones col·legiades en l'exercici de la professió.  
o) Impulsar i desenvolupar la mediació així com exercir funcions d'arbitratge, nacional i internacional, de conformitat amb el que s'estableix en la legislació vigent.  
p) Informar en els procediments judicials o administratius en què es discutisquen honoraris professionals.  
q) Encarregar-se del cobrament de les percepcions, remuneracions o honoraris professionals quan la persona col·legiada el sol·licite lliurement i expressament, en els casos en què el Col·legi tinga creats els serveis adequats i en les condicions que es determinen en els estatuts de cada Col·legi.  
r) Organitzar, en el seu cas, cursos per a la formació professional de les postgraduades i els postgraduats.  
s) Complir les lleis generals i especials i els estatuts professionals i els reglaments de règim interior, així com les normes i decisions adoptades pels òrgans col·legials, en matèria de la seua competència i fer complir-los al col·lectiu col·legial.  
t) Atendre les sol·licituds d'informació sobre les col·legiades i els col·legiats i sobre les sancions fermes que els siguen imposades, així com les peticions d'inspecció o investigació que els formule qualsevol autoritat competent d'un Estat membre de la Unió Europea en els termes que s'estableixen en la Llei 17/2009, de 23 de novembre, sobre el lliure accés a les activitats de serveis i el seu exercici, en particular pel que fa a les sol·licituds d'informació i de realització de controls, inspeccions i investigacions que estiguen motivades com cal i que la informació obtinguda s'empre únicament per a la finalitat per a la qual es va sol·licitar.  
u) Totes les altres funcions que redunden en benefici dels interessos professionals de les persones col·legiades.  
v) El COEESCV promourà accions i programes educatius i/o socials amb la finalitat d'afavorir la innovació de la figura professional.»  
  
Article 49, el qual queda redactat del tenor següent:  
«Article 49. Altres modalitats de votació  
Així mateix, els col·legiats i les col·legiades podran exercir el seu vot digitalment, amb totes les garanties d'identificació, anonimat i seguretat en el tractament de dades (DRETS ARC), d'acord amb el que s'estableix en la normativa vigent i aplicable.»  
  
Fonaments de dret  
Primer. Una vegada revisada la sol·licitud de modificació dels estatuts del Col·legi Oficial d'Educadores i Educadors Socials de la Comunitat Valenciana, aquests són conformes amb el que es disposa en la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en l'article 10 de la llei esmentada i en els estatuts del Col·legi.  
Tercer. Aquesta direcció general és competent per a tramitar i resoldre aquest expedient de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que s'estableix en la disposició final del Decret 4/2002, de 8 de gener, pel qual s'aprova el Reglament de desenvolupament de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
Per tot l'anterior, vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals; els articles 11, 25 i 26 de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana, i també els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries d'aplicació pertinent, resolc:  
  
  
Primer  
Inscriure la modificació parcial dels Estatuts del Col·legi Oficial d'Educadores i Educadors Socials de la Comunitat Valenciana, en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 2 de desembre de 2020.- La directora general de Modernització i Relacions amb l'Administració de Justícia: Àngels Bixquert Sanz.